open-index/open-wikipedia-markdown huggingface dataset:
ארטיסט 100

[ממוזער|292x292px|[טיילור סוויפט, שנחשבת לאמן המצליח ביותר בתולדות המצעד.]]
**ארטיסט 100** (באנגלית: **Artist 100**) הוא מצעד שמפורסם מדי שבוע על ידי מגזין בילבורד בארצות הברית. המצעד משלב הופעות במצעד הבילבורד הוט 100, במצעד האלבומים של הבילבורד 200 ומצעד סושיאל 50, הממוקד במכירות אינטרנטיות. המצעד פורסם לראשונה במהדורה שפורסמה ב-19 ביולי 2014, כשטריי סונגז במקום הראשון.

נכון לשנת 2021, האמן היחיד בהיסטוריה שהצליח לשהות למעלה מ-65 שבועות בפסגת המצעד היא הזמרת-יוצרת האמריקאית טיילור סוויפט.

## האמנים בעלי המספר הכולל הרב ביותר של שבועות בצמרת המצעד

## קישורים חיצוניים
* 

## הערות שוליים

ארטיסט 100
הר גרדנר (אדמת מק. רוברטסון)

**הר גרדנר** (באנגלית: **Mount Gardner**) הוא הר במרכס רכס פורטוס, בהרי הנסיך צ'ארלס, באדמת מק. רוברטסון, במזרח אנטארקטיקה, שבאנטארקטיקה.

גובהו של ההר 1,981 מטרים מעל פני הים.

להר שתי פסגות, בקצהו המזרחי. 

המחצית המערבית של המדרון הצפוני של ההר מכוסה שלג.

ההר מתנשא מעל המישור המקיף אותו (המישור נרחב ביותר, ועל כן ההר בולט למרחקים).

ההר ממוקם 49 קילומטרים מזרחית - דרום-מזרחית מהר ביצ'רוויז.

## היסטוריה
### גילוי ההר

ההר התגלה על ידי הצוות הדרומי של משלחת החקר האנטארקטית הלאומית של אוסטרליה, בפיקודו של ויליאם ג'י. בושר (William G. Bewsher), אשר הגיעה אל ההר בדצמבר 1956.

### מקור השם

ההר נקרא על שמו של ל. ג. גרדנר (L.G. Gardner), מכונאי דיזל בתחנת מוסון בשנת 1956.

## קישורים חיצוניים

* הר גרדנר באתר הגאזט האנטארקטי של ממשלת אוסטרליה
* הר גרדנר באתר הגאזט האנטארקטי המשווה SCAR של ממשלת אוסטרליה

## הערות שוליים

גרדנר
כמו בריו

**כמו בריו** הוא סינגל של הזמרת הישראלית אגם בוחבוט, אשר יצא לאור ב-10 בנובמבר 2015.

## רקע
את השיר, שיצא לאור לאחר זכייתה של בוחבוט בעונה השנייה של התוכנית בית ספר למוסיקה, כתב והלחין אבי אוחיון, והפיק מוזיקלית תמיר צור. הקליפ צולם בתיכון דרכא רמון ע"ש אילן ואסף רמון השוכן בגדרה. אוחיון סיפר על הרקע והתהליך של יצירת השיר במסגרת הפרויקט "מאחורי המסכה" של רדיו דרום:

## הצלחה
השיר זכה להצלחה רבה והיה לשיר הפריצה של בוחבוט, לאחר זכייתה בתוכנית בית ספר למוסיקה. הוא הגיע למקום התשיעי במצעד ההשמעות ברדיו השבועי של מדיה פורסט, וכן למקום ה-18 במצעד הפזמונים השנתי של תחנת הרדיו גלגלצ. נכון לאוגוסט 2022, צבר הקליפ לשיר באתר יוטיוב כ-42 מיליון צפיות.

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי אגם בוחבוט
קטגוריה:שירים בעברית
ריו דה ז'ניירו
קטגוריה:שירים על ריקודים
קטגוריה:שירי פופ לטיניים
אום א-נעסאן

**אום א-נעסאן** (בערבית: **ام النعسان**) הוא האי החמישי בגודלו בבחריין. הוא נמצא במפרץ בחריין במרחק של כ-17.5 ק"מ מערבית לבירת בחריין, מנאמה, השוכנת באי הגדול של בחריין. אורכו של האי הוא כ-6 ק"מ, רוחבו כ-4 ק"מ, ושטחו הכולל כ-22 קמ"ר.

את קצהו הצפוני של האי, לאורך כ-1.5 ק"מ, חוצה כביש ראשי, שהוא חלק מגשר המלך פהד, מערכת של גשרים וסוללות המקשרת בין ערב הסעודית לבין בחריין.

האי עצמו הוא שטח פרטי השייך למלך בחריין, חמד בן עיסא אאל ח'ליפה, שהקים עליו ארמון לחופו הצפוני. האי מדברי ברובו, אם כי ישנם מטעי דקלים במערבו של האי.

אל האי ניתן להגיע מהאי הגדול של בחריין דרך כביש גשר המלך פהד. כמו כן, הוא מחובר לאי ג'ידה בכביש, דרך סוללת ג'ידה.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בחריין: איים
קטגוריה:בחריין: יישובים
קטגוריה:גבול בחריין – ערב הסעודית
יחסי אנגולה – הממלכה המאוחדת

ממוזער|שגרירות אנגולה בלונדון
**יחסי אנגולה–הממלכה המאוחדת** הם היחסים הדיפלומטיים שבין **[[אנגולה|רפובליקת אנגולה]]** לבין **[[הממלכה המאוחדת]]**.

## סקירה כללית
בריטניה הייתה אחת המדינות הראשונות שהכירו בעצמאותה של אנגולה בשנת 1974 ותמכה מאז בהתפתחותה. מבחינה היסטורית, ביחסים הדו צדדיים בין בריטניה לאנגולה התבססו בעיקר על נפט וגז. הרבה נבע מהמעורבות של BP, שהשקיעה יותר מ-25 מיליארד דולר בנכסיה האנגוליים ומתכננת להשקיע לפחות 20 מיליארד דולר נוספים בחיפושים ופיתוח עד לשנת 2025. בשנת 2012, הייצוא העיקרי מבריטניה לאנגולה היה: מכונות וציוד תעשייתי כללי, ברזל ופלדה, מכונות תעשייתיות מיוחדות, מכשירים מדעיים ובקרתיים מקצועיים, וייצרו מוצרי מתכת שהסתכמו בכ-438 מיליון ליש"ט.

בריטניה היא המשקיעה השנייה בגודלה באנגולה אחרי סין, ומשקיעה יותר מ-3 מיליארד דולר בשנה. ה-HLPP היא יוזמה בין-ממשלתית בבריטניה, שהושקה בסוף שנת 2013. בהובלת משרד החוץ, היא תומכת בזרוע המסחרית UKTI שלה ובמחלקה לפיתוח בינלאומי (DFID). המטרה לפתח שווקים חדשים באפריקה כבר הוכיחה הצלחה באנגולה. על ידי חיזוק שיתוף הפעולה הכלכלי, ניצול יתרונות ושיתוף סדרי עדיפויות במגזרים ספציפיים. הדגש היה על קידום השקעות ומומחיות איכותיים בנפט וגז, חקלאות, שירותים פיננסיים וחינוך. תחום מרכזי נוסף הוא המרכז לאתיקה עסקית, התומך במאמצי אנגולה להגביר את השקיפות.

## נציגויות דיפלומטיות
* אנגולה מחזיקה בבריטניה שגרירות בלונדון.
* בריטניה מחזיקה באנגולה שגרירות בלואנדה.

## קישורים חיצוניים

* שגרירות בריטניה באנגולה

## הערות שוליים

קטגוריה:ערכים ללא קטגוריות פיזיות - יחסי חוץ
יחסי טאיוואן–צ'ילה

**יחסי צ'ילה–טאיוואן** הם היחסים ההיסטוריים והנוכחיים בין רפובליקת צ'ילה לרפובליקה הסינית.

כמו רוב המדינות בעולם, צ'ילה מקפידה על מדיניות סין האחת, ולכן היא אינה מכירה בטייוואן כמדינה אלא מכירה רק ברפובליקה העממית של סין כישות היחידה. עם זאת, זה לא מונע משתי המדינות לעבוד בצמוד, מכיוון ששתי המדינות הן דמוקרטיות, בעלות ביצועים כלכליים חזקים ובעלות ברית של ארצות הברית. שתי המדינות קוראות להרחיב את שיתוף הפעולה שלהם יחד.

צ'ילה מחזיקה בטאיוואן נציגות תרבות בטאיפיי ואילו טייוואן מחזיקה בצ'ילה נציגות תרבות בסנטיאגו דה צ'ילה.

## היסטוריה
הילידים בצ'ילה עשויים למצוא חלקים משותפים תרבותיים עם האבוריג'ינים הטייוואנים על מורשתם האוסטרונזית.

בשנת 1915 כוננה צ'ילה את היחסים עם הרפובליקה הסינית. לאחר מלחמת האזרחים בסין שמרה צ'ילה על היחסים עם ה-ROC כנציגה הלגיטימית של הרפובליקה הסינית עד נובמבר 1970, אז הכירה ממשלת סלבדור אלנדה בסין הקומוניסטית.

במרץ 1975, במהלך הדיקטטורה הצבאית של הגנרל אוגוסטו פינושה, צ'ילה וטאיוואן כוננו מחדש את היחסים באופן לא רשמי, בסנטיאגו דה צ'ילה הוקמה קונסוליה של טאיוואן בצ'ילה, בעוד טייפה הקימה את משרד הנציגות והתרבות של צ'ילה בטאיוואן. באותה תקופה הגיעו אלפי טאיוואנים לצ'ילה כמהגרים לעבודה.

## יחסים כלכליים
צ'ילה וטאיוואן הרחיבו את יחסי הסחר, אמנם לא באופן דרמטי, אך הם חזקים מאוד ופורחים.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
שירלי אנגלרד

**שירלי אנגלרד** (נולדה ב-23 בפברואר 1967) היא עורכת דין ישראלית. בין השנים 2016–2023 שימשה כפרקליטת מחוז מרכז (אזרחי) בפרקליטות המדינה.

## ביוגרפיה
נולדה ליוסף דיאמנט בארצות הברית. היא בעלת תואר ראשון מהאוניברסיטה העברית בירושלים, ותואר שני מאוניברסיטת בר-אילן – שניהם במשפטים. בשנת 1989 הצטרפה לפרקליטות המדינה כסטודנטית במחלקת הבג"צים בפרקליטות. התמחתה אצל השופטת בדימוס עדנה ארבל, אז שופטת בבית המשפט המחוזי בתל אביב ולימים בבית המשפט העליון. בוגרת מחזור 2018 של חברי רשת המנהיגות הבכירה של קרן וקסנר.

### בפרקליטות המדינה
ב-1992 החלה אנגלרד לשמש כפרקליטה בפרקליטות המדינה. אנגלרד ייצגה את המדינה במגוון הליכים ובתחומים מגוונים – פיסקלי, אזרחי ומינהלי. טיפלה בעתירות שהוגשו נגד הקמת סניף איקאה בראשון לציון, נגד משרד הביטחון ביחס למכרזים להקמת קריית ההדרכה על שם האלוף אריאל שרון (עיר הבה"דים), ונגד המדינה ביחס להקמת הרכבת הקלה בתל אביב. עוד ייצגה את משרד הבריאות בתובענה ייצוגית נגד חברת "טבע אלטמן" אשר עסקה בתוסף "מגה גלופקס", ואת המדינה בעתירה שהגישה התנועה לחופש המידע לפרסום מימון ציבורי להוצאות משפטיות של נבחרי ועובדי ציבור.

כן ייצגה את המדינה בתביעות לשון הרע, בכללן תביעת ראש הממשלה לשעבר אהוד אולמרט נגד פרקליט המדינה, משה לדור, תביעה נגד מבקר המדינה מיכה לינדנשטראוס, ותביעה נגד השופט ורדימוס זיילר בגין ועדת החקירה בעניין פרשת האחים פריניאן.

ב-2007 החלה אנגלרד לכהן כמנהלת המחלקה לעניינים מינהליים בפרקליטות מחוז תל אביב (אזרחי), וכן אחראית על תחום דיני המשפחה.

### פרקליטת מחוז מרכז (אזרחי)
באפריל 2016 החלה אנגלרד לכהן כפרקליטת מחוז מרכז (אזרחי). בשנה שקדמה לפעילות עצמאית של המחוז – החל מאפריל 2015 – עסקה אנגלרד בהקמתו, ובפיצולו מפרקליטות מחוז תל אביב אזרחי. המחוז החדש עוסק בהליכים אזרחיים ומנהליים שהמדינה צד להם המתקיימים בבתי משפט במחוז המרכז, למעט תיקי התחום הפיסקלי שיועבר אף הוא בעתיד לטיפול המחוז.

במאי 2020 הייתה בין בכירי הפרקליטות שתקפו בחריפות את ממלא מקום פרקליט המדינה דן אלדד, בטענה שבדיקה שפתח כנגד היועץ המשפטי לממשלה אביחי מנדלבליט בפרשת הרפז נעשתה משיקולים שאינם עניינים ופרסומה ברבים היה "מעשה שלא ייעשה".

אנגלרד חברה בוועדת ביניש העוסקת בחוק הבחירות, בוועדה המלווה את חוק בתי המשפט לעניינים מינהליים, ובוועדה הבוחנת של לשכת עורכי הדין.

אנגלרד סיימה את תפקידה כפרקליטת המחוז ביולי 2023, עם בחירת לילך דיין למחליפתה.

## חיים אישיים
נשואה לאביתר אנגלרד, עורך הדין במגזר הפרטי ובנו של שופט בית המשפט העליון לשעבר יצחק אנגלרד, ואם לשלושה. היא גיסתו של השופט שמואל בורנשטיין מבית המשפט המחוזי מרכז.

## הערות שוליים

קטגוריה:פרקליטות מחוזיות
קטגוריה:פרקליטי מחוז מרכז
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:ישראליות שנולדו ב-1967
קטגוריה:ישראלים שנולדו ב-1967
ב.מ.וו Ε60

**ב.מ.וו Ε60** (בגרמנית: **BMW E60**) היא מכונית סלון בגודל בינוני שיוצרה על ידי יצרן הרכב הגרמני **[[BMW]]** בין השנים 2003–2010, דור חמישי מסדרה ב.מ.וו סדרה 5 אשר יוצרה בגרמניה וסין.

בסין יוצר דגם "ב.מ.וו Ε60" באמצעות "BMW Brilliance"  (שם מלא: "BMW Brilliance Automotive Ltd").

בנוסף, דגמי "ב.מ.וו Ε60" הורכבו במצרים, מלזיה, תאילנד ורוסיה.

במקביל לייצור דגם 4 דלתות סדאן "ב.מ.וו Ε60", יוצר דגם **BMW E61** בגרסת מכונית סטיישן 5 דלתות.

## "ב.מ.וו Ε60"
* בין השנים 2003–2009 יוצרו 1,094,444 יחידות.
* 4 דלתות סדאן.
* מנוע קדמי.
* סוגי מנוע: מנועי בנזין, מנועי טורבו-דיזל.
* סוגי הנעות: הנעה אחורית 4x2, הנעה כפולה 4x4.
* בשנת 2007 עבר דגם "ב.מ.וו Ε60" מתיחת פנים.
* הדגם בשירות במשטרת דובאי  כניידת משטרה. 

### דגמים (מנועי בנזין)

* "520i".
* "523i".
* "525i".
* "526i".
* "530i".
* "531i".
* "540i".
* "545i".
* "550i".
* "M5".

### דגמים (מנועי דיזל)
* "520d".
* "525d".
* "530d".
* "535d".

## גלריה

קובץ:BMW E60 front 20080417.jpg | "ב.מ.וו Ε60"
קובץ:BMW 5er (E60) front 20100508.jpg | "ב.מ.וו Ε60"
קובץ:BMW E60 rear 20080417.jpg | "ב.מ.וו Ε60"
קובץ:2007-2010 BMW M5 (E60) sedan 01.jpg | "ב.מ.וו Ε60"
קובץ:2008 BMW 528i -- NHTSA 02 (cropped).jpg | "ב.מ.וו Ε60" דגם "528i", שנת 2008
קובץ:2006 BMW 535d M Sport - Flickr - The Car Spy (8).jpg | "ב.מ.וו Ε60" דגם "535d M Sport", שנת 2006
קובץ:BMW M5 1.JPG | "ב.מ.וו Ε60" דגם "M5"
קובץ:2006 BMW 535d M Sport - Flickr - The Car Spy (12).jpg | "ב.מ.וו Ε60", שנת 2006 - מבט לתא הנהג ולוח מחוונים


## ראו גם
* BMW
* ב.מ.וו M6

## קישורים חיצוניים

* 
* 
* 

## הערות שוליים

קטגוריה:מכוניות סלון
קטגוריה:דגמי מכוניות שהושקו ב-2003
Ε60
קטגוריה:כלי רכב גרמניים
קטגוריה:כלי רכב המיוצרים בסין
קטגוריה:כלי רכב המורכבים במלזיה
קטגוריה:כלי רכב המיוצרים בתאילנד
קטגוריה:כלי רכב המורכבים במצרים
קטגוריה:כלי רכב המורכבים ברוסיה
זה התחיל בנאפולי

**זה התחיל בנאפולי** (באנגלית: **It Started in Naples**) הוא סרט קולנוע אמריקאי מסוגת קומדיה רומנטית משנת 1960 בבימויו של מלוויל שייבלסון, עם סופיה לורן, קלארק גייבל, ויטוריו דה סיקה והילד השחקן קרלו אנג'לוטי ("מריאטו") בתפקידים הראשיים.

זה הסרט האחרון של קלארק גייבל שיצא לאקרנים עוד בחייו. סרטו האחרון, יוצאי הדופן, הוקרן לאחר מותו.

הסרט צולם ברובו בקפרי ומקצתו בנאפולי. הסרט מתאר קשר רומנטי בין עורך דין אמריקאי מבוגר ומבוסס ואישה איטלקית צעירה המתפרנסת מהופעות במועדונים. גייבל היה אז בן 59 ולורן בת 26.

הסרט היה מועמד לפרס אוסקר לעיצוב ההפקה הטוב ביותר.

סופיה לורן הייתה מועמדת לפרס גלובוס הזהב לשחקנית המשנה הטובה ביותר - סרט קולנוע.

הסרט היה מועמד לפרס גלובוס הזהב לסרט הטוב ביותר - קומדיה או מוזיקלי.

סופיה לורן שרה ורוקדת שני שירים שהפכו ללהיטים - "אתה רוצה להיות אמריקאי" (Tu Vuò Fà L'Americano) ו"קארינה".

## תקציר העלילה
מייקל המילטון (קלארק גייבל), עורך דין מפילדלפיה, מגיע לנפולי כדי להיפגש עם עורך הדין האיטלקי מריו ויטלה (ויטוריו דה סיקה) כדי לסדר את ענייני רכושו של אחיו המנוח ג'וזף.

ויטאלה מגלה לו שלאחיו הייתה מאהבת איטלקייה ונולד להם בן, ננדו (קרלו אנג'לוטי), שמתגורר אצל דודותי לוצ'יה (סופיה לורן) בקפרי. ג'וזף ואהובתו האיטלקייה נספו בתאונה בים ולוצ'יה "אימצה" את ננדו.

מייקל מגיע לקפרי ונפגש עם לוצ'יה וננדו. לוצ'יה מתפרנסת כזמרת ורקדנית במועדון לילה וננדו מסתובב יחף ברחובות, מוכר פרחים ותמונות של לוצ'יה עד שתיים לאחר חצות. מייקל מחליט לאמץ את ננדו ולהביאו לארצות הברית לפני שייצא לתרבות רעה. בפילדלפיה מחכה לו ארוסתו שעימה הוא היה צריך להתחתן. הוא דוחה את חזרתו ולאחר מריבות טלפוניות הוא מבטל את תוכניתו להתחתן.

בינתיים מתחילים יחסים בין מייקל וסופיה למרות ההבדלים הגדולים ביניהם מבחינת גיל, השכלה וראיית עולם. הם מטיילים באתרי התיירות של האי כמו "המערה הכחולה" ונהנים מכל רגע.

לוצ'יה מסרבת להיפרד מננדו ומייקל מנהל נגדה משפט שבו מייצג אותו ויטלה. ויטלה משנה את דעתו. נושא נאום באיטלקית ואחר כך באנגלית על חשיבות הישארותו של ננדו באיטליה. השופט פוסק לטובת לוצ'יה ומייקל מתכונן לעזוב. לוצ'יה מגיעה למסקנה שייתכן שלננדו יהיה יותר טוב בארצות הברית ומחליטה לוותר. מייקל וננדו מגיעים לנאפולי ועומדים לעלות על רכבת לרומא מייקל רואה שננדו עצוב, מבין לליבו, נותן לו כסף ושולח אותו לקפרי. כשהרכבת מתחילה לנסוע הוא מתעשת, יורד ממנה במהירות ומגיע לקפרי לחבק את לוצ'יה לשמחתו של ננדו.

## קישורים חיצוניים

* קדימון לזה התחיל בנאפולי, באתר יוטיוב
* סופיה לורן - אתה רוצה להיות אמריקאי, באתר יוטיוב
* סופיה לורן - קארינה, באתר יוטיוב

קטגוריה:סרטי 1960
קטגוריה:סרטים אמריקאיים
קטגוריה:סרטים באנגלית
קטגוריה:סרטי פרמאונט
קטגוריה:סרטי קומדיה רומנטית
קטגוריה:סרטים רומנטיים
קטגוריה:סרטי סופיה לורן
נטלי (אנגליה)

**נטלי** (באנגלית: **Netley**), או בשמה המלא: **נטלי אבי** (באנגלית: **Netley Abbey**), הוא כפר בחוף הדרומי של המפשייר, אנגליה. הכפר ממוקם מדרום-מזרח לעיר סאות'המפטון, הגובל מצד אחד בחורבות מנזר נטלי  ומהצד השני ברויאל ויקטוריה קאנטרי פארק .

## היסטוריה
בשנת 1800, לכל המאוחר, פרט לחורבות מנזר נטלי , נטלי כלל בעיקר שתי וילות המכונות מבצר נטלי  ואכסניית נטלי (Netley Lodge). הכפר התרחב לאחר הקמת בית החולים הצבאי המלכותי הוותיק (הנקרא בקיצור בית החולים נטלי ) בשנת 1856, בעקבות מלחמת קרים. בבית החולים נעשה שימוש נרחב החל משנת 1863 ובמהלך מלחמת העולם השנייה עד לסגירתו בשנת 1979, כאשר הוסב לפארק ציבורי, רויאל ויקטוריה קאנטרי פארק .

מוקדם יותר, הריסות המנזר הפכו את נטלי ליעד פופולרי לטיולים היוצאים מסאות'המפטון - גם קסנדרה אוסטין  וגם אחותה ג'יין יצאו לטייל במקום, למשל, כאשר שהו בעיירה בשנת 1808.

## כיום
החלק העתיק ביותר של נטלי שומר על תחושה של כפר מיושן ומוזר במקצת, עם כמה חנויות קטנות ומסורתיות, ושורות של קוטג'ים מדורגים צבעוניים. הוא ממוקם לאורך החוף המזרחי של מי סאות'המפטון; מהחוף יש נקודות תצפית אל עבר הכפרים Hythe  ו-Fawley  הסמוכים, אם כי על הנוף משתלט במקצת בית הזיקוק הסמוך .

הרחק מהחוף התפתחו לאורך השנים אחוזות גדולות יותר של בתים שהגדילו מאוד את אוכלוסיית נטלי וטשטשו את הגבול בין נטלי אבי לבין הכפר הסמוך בוטלוקס הית'. במקום שני בתי ספר הקשורים זה לזה, שהורחבו בסוף שנות ה-80, וכעת מבניהם משמשים בית ספר יסודי לכפר. יש קומץ כנסיות בנטלי, לרבות כנסיית הקהילה על שם אדוארד המודה.

מתחנת הרכבת נטלי  יוצאות רכבות מדי שעה אל סאות'המפטון ואל נמל פורטסמות', באמצעות חברת הרכבות South Western Railway , המספקת קישורים לנוסעים בכפר ומחוצה לו.

## קישורים חיצוניים

*Past Lives and Times of Netley Abbey Village and the Royal Victoria Military Hospital
*Information about Netley Military Cemetery and its Residents
*Information and history about Netley Royal Victoria Military Hospital
*

## הערות שוליים

קטגוריה:אנגליה: כפרים
קטגוריה:המפשייר: יישובים
אורי בן ארי (מוזיקאי)

**אורי בן ארי** (נולד ב-30 ביולי 1990) הוא פזמונאי, מלחין וזמר ישראלי.

## ביוגרפיה
בן ארי החל את דרכו בתעשיית המוזיקה כפזמונאי בשנת 2014, כשכתב לזמר לירן דנינו את השיר "הרבה ממך נשאר". החיבור בין דנינו לבן ארי נוצר דרך מנהלו המוזיקלי של דנינו רוני קידר. השיר הגיע למקום ה-10 במצעד הפזמונים השנתי של גלגלצ ווואלה! NEWS. בהמשך, כתב והלחין שירים נוספים לזמרים אחרים, בהם "פיסה מזכרוני" של עדן בן זקן, שיצא בשנת 2015 ו"השעות הקטנות" של ניב דמירל, שיצא בשנת 2016. השירים הגיעו למקומות ה-17 וה-19 במצעד הפזמונים השנתי של גלגלצ לשנת תשע"ו בהתאמה.

בשנת 2017 כתב והלחין את השירים "בסוף הכל חולף" ו"פוליטיקה וסקס" של הזמר עומר אדם, מתוך אלבומו החמישי, "אחרי כל השנים", שהיו גם הם ללהיטים, כשהראשון הגיע למקום הרביעי במצעד השנתי של גלגלצ, ולמקום ה-10 במצעד הפזמונים השנתי של כאן גימל. עוד באותה השנה, הוציא את סינגל הבכורה שלו, "אושר לדקה", הראשון מתוך אלבום הבכורה שלו, אותו הפיק אריאל טוכמן.

בשנת 2018 כתב והלחין יחד עם איתן דרמון את השיר "נסיכה שלי" של הזמר עברי לידר, שזכה להצלחה במצעדי הפזמונים השנתיים. עוד באותה השנה, הוציא את הסינגל "לפעמים", שהגיע למקום ה-22 במצעד הפזמונים השנתי של גלגלצ ו-ynet והיה לשיר ה-25 המושמע ביותר ברדיו בשנת 2019, לפי נתוני מדיה פורסט. עוד באותה השנה, הוציא סינגל נוסף בשם "שממה", שהיה גם הוא ללהיט, תוך שזכה למיליוני השמעות וצפיות ביוטיוב ובסטרימינג. השיר גם הגיע למקום ה-85 במצעד ה"היטליסט" של מאקו. בנובמבר של אותה השנה, יצא השיר "אגרוף" של עדן בן זקן, שכתב והלחין יחד עם איתן דרמון והפיק אריאל טוכמן.

ב-25 במרץ 2021, הוציא בן ארי את הסינגל "רקדנית".

ב-24 באפריל 2022, הוציא אורי בן ארי את הסינגל החדש שלו "רוק ישן".

## דיסקוגרפיה
### סינגלים
* 2017: "אושר לדקה"
* 2017: "בסוף הפרפרים מתים"
* 2018: "לפעמים"
* 2019: "שממה"
* 2021: "רקדנית"
* 2022: "רוק ישן"
* 2025: ״מכתוב״

## קישורים חיצוניים
* 
* 
* 

## הערות שוליים

קטגוריה:פזמונאים ישראלים
קטגוריה:מלחינים ישראלים
קטגוריה:זמרים ישראלים
קטגוריה:ישראלים שנולדו ב-1991
אימתי קאתי מר

**אימתי קאתי מר** הוא פזמון חסידי מניגוני חב"ד. מילות השיר מבוססות על קטע מאגרת שכתב הבעש"ט לגיסו ר' אברהם גרשון מקיטוב.

משפט זה מדגיש את חובתה של תנועת החסידות בהפצת תורתה, והתקבל כמוטו בחב"ד להפצת תורתם. הניגון נחשב כמעין המנון ואחד הסממנים המזוהים עם פעילות חסידות חב"ד.

## אודות הניגון
מילות השיר הן דברי הבעל שם טוב שכתב אגרת לגיסו אברהם גרשון מקיטוב ובה הוא מספר על "עליית נשמה" שהייתה לו בראש השנה תק"ז, כשהגיע להיכל המלך המשיח ושאל אותו (הבעל שם טוב) "אימתי קאתי מר" (כלומר מתי יבוא אדוני) וענה המשיח לבעל שם טוב: "לכשיפוצו מעיינותיך חוצה" - "בעת שיתפרסם לימודך, ויתגלה בעולם ויפוצו מעינותיך".

בשנת תשי"ז הלחין הרב יצחק צבי אייזנבך לקראת חתונת בן דודו הרב שמואל אלעזר היילפרין, ששימש כבר באותם ימים מנהל מכינת ישיבת תורת אמת של חסידות חב"ד בירושלים ושנים אחר כך ראש הישיבה הגדולה תורת אמת, את המילים "אימתי קאתי מר" לניגון החסידי ירושלמי על המילים "מתי יבנה המקדש".

בהתוועדות שמחת תורה תשי"ט, ביקש הרבי מליובאוויטש מהאורחים מארץ ישראל לנגן ניגון מארץ ישראל והחלו לנגן 'אימתי קאתי מר', בסיומו קרא הרבי לר' שמואל זלמנוב (שעמד בראש מקהלת ניח"ח וספר הניגונים) לשנות קצת את הניגון ולהכניס את הניגון לספר הניגונים שם הוא מופיע במספר שט"ז (316).

מאז החל הרבי לשיר אותו בתדירות בפומבי במהלך ההתוועדויות במרכז חב"ד העולמי - 770, מאז נהפך הניגון למעשה להמנון של הפצת ומכירת ספרי חסידות חב"ד באירועים שונים ואחרים.

## עיבודים מוזיקליים וביצועים
בתחילת שנות ה-60 של המאה ה-20 הופיע השיר באלבום "ניגוני חב"ד 2" של ניח"ח ובשנות ה-70 באלבום "ערב חב"ד 2" של ניח"ח ב־2011 הופיע באלבום "משה לאופר מנגן חב"ד", באלבום "פורים בירושלים" של חיליק פרנק ובאלבום "לחיים טיש חב"ד", ב־2019 באלבום "צמאה 5" בביצוע של אברהם פריד ועוד.

השיר בוצע במהלך השנים גם על ידי מנדי ג'רופי ואחרים.

בינואר 2026 פרסם אברהם פריד את השיר שלום עליכם (פיוט) במנגינת השיר.

## קישורים חיצוניים

* אחיה אלורו בביצוע "אימתי", באתר חב"ד אינפו 

* 

## הערות שוליים

קטגוריה:ניגוני חב"ד
בר צברי

**בר צברי** (נולד ב-10 ביוני 1992) הוא זמר-יוצר ושחקן ישראלי.

## ביוגרפיה
צברי נולד וגדל בעיר חדרה. הוא החל את הקריירה המוזיקלית שלו בשנת 2012, כשהשתתף בתוכנית המציאות "אייל גולן קורא לך". באודישן שר את השיר "עכשיו", אותו כתב לחברתו, שנפטרה ממחלת הסרטן. השיר יצא כסינגל הבכורה שלו באותה השנה, בהפקתו המוזיקלית של תמיר צור, לאחר שאייל גולן אהב את ביצועו באודישן והתחבר לסיפור של השיר, והחליט להפיק לו את הסינגל.

בשנת 2013 הוציא את אלבום הבכורה שלו, "עכשיו", בחברת התקליטים פליי רקורדס. האלבום כולל בתוכו גרסה אקוסטית של השיר "עכשיו" וגרסת כיסוי לשירו של אביב גפן, "האם להיות בך מאוהב".

בשנת 2017 השתתף באלבומו השני של הראפר טונה, "טונהפארק", בשיר "אחרי האהבה".

בשנת 2019 השתתף במחזמר "זה אני", המבוסס על שירי אייל גולן, לסירוגין עם יוסי שטרית, בתפקיד "אליהו אליאס".

בשנת 2020 הוציא את הסינגל הראשון מתוך אלבומו השני, "ג'וני". השיר זכה לאהדה בתחנות הרדיו ואף הגיע למקום השני במצעד הרשמי של גלגלצ ולמקום הראשון במצעד ההשמעות ברדיו השבועי של מדיה פורסט, וכן להשמעות רבות בסטרימינג, תוך שהגיע בשיאו אל המקום השני במצעד השירים הישראלי השבועי של רשת הזרמת המדיה ספוטיפיי.

במקביל להקלטות האלבום השתתף צברי בסדרת דרמה של yes הטלוויזיה בלוויין – "מנגן ושר", לצידם של ששון גבאי, דפנה דקל וג'וי ריגר.

ביולי 2021 יצא לאור אלבומו השני, "רוקנ'רול בצהריים".

בשנת 2022 פרסם את השיר "מיליון עננים" בשיתוף עם יובל דיין. באותה שנה, הוציא את השיר "בפרק הבא".

בשנת 2023 השתתף במחזמר "הפרח בגני" בתפקיד זוהר ארגוב. ב-13 בפברואר 2023 הוציא את הסינגל "גולות" יחד עם מיכה שטרית. ב-17 במאי הוציא את הסינגל "פזמון פשוט". ב-29 ביוני הוציא את הסינגל "צעקתי בלילה". ב-3 ביולי 2023 הוציא את אלבומו השלישי, "שמחת חינם". ב-29 באוקטובר 2023 הוציא את הסינגל "לא רוצה להיות עצוב".

ב-13 בפברואר 2024 צברי הוציא שיר בשם "תחכי לי אהובה", המתאר את המאבק בין אהבת הארץ לאהבה לאהובה שמחכה בבית. השיר מלווה בקליפ ובו תצלומים שנשלחו על ידי חיילים מהלחימה בעזה במהלך מלחמת חרבות ברזל. ב-24 בנובמבר הוציא שיר בשם "חאן יונס" שמשקף את הגעגועים של חייל לאימו ומתאר את הניגוד למה שעובר עליו במלחמת חרבות ברזל בשירות המילואים בח'אן יונס.

ב-16 בפברואר 2025 הוציא צברי את הסינגל "ג'קי צ'אן". צברי ציין כי . השיר הגיע למקום השישי במצעד הישראלי של מדיה פורסט. ב-11 בינואר 2026 הוציא את השיר "תקליט זהב", שהופק על ידי גיל ויין.

## חיים אישיים
צברי נשוי, אב לשלושה, ומתגורר בחדרה.

## דיסקוגרפיה
### אלבומי אולפן
* 2013: עכשיו
* 2021: רוקנ'רול בצהריים
* 2023: שמחת חינם
* 2025: במדבר

## קישורים חיצוניים

* 
* 

## הערות שוליים

קטגוריה:זמרים-יוצרים ישראלים
קטגוריה:שחקנים ישראלים
קטגוריה:משתתפי אייל גולן קורא לך
קטגוריה:זמרי מוזיקה מזרחית ישראלים
קטגוריה:זמרי פופ ישראלים
קטגוריה:זמרי רוק ישראלים
קטגוריה:ישראלים שנולדו ב-1992
סורת אל-קלם

**סורת אל-קלם** (בערבית: **سورة القلم**) היא סורה מספר 68 בקוראן, המונה 52 פסוקים.

## תוכן הסורה
סורת אל-קלם עוסקת בעיקר בנושאים הבאים:
* תכונותיו המוסריות לכאורה של הנביא מוחמד.
* תכונותיהם הלכאורה לא מוסריות של אויביו ומתנגדיו של מוחמד.
* הסיפור על בעלי הגן.
* יום הדין.

### הסיפור על בעלי הגן
הסורה מגוללת את סיפורו של אדם עשיר אשר היה בבעלותו גן משגשג, שאת הפירות שלו הוא היה נותן לנזקקים ולעניים.

לאחר שבעל הגן נפטר, ילדיו קיבלו את הגן בירושה, אך הם לא רצו לתת מפירותיו דבר לעניים ולמסכנים, אלא העדיפו לשמור הכל לעצמם. בעקבות כך, אללה החריב כביכול את הגן שלהם, לכאורה כעונש על חמדנותם.

## קישורים חיצוניים

## הערות שוליים

קטגוריה:סורות
אקטואליות

**אקטואליות** היא תוכנית אירוח אקטואלית יומית ישראלית המבוססת על הפורמט האמריקאי "The View" . את התוכנית הגישה שרון כידון בליווי פאנל נשי בלבד. התוכנית שודרה מה-1 בנובמבר 2017 עד ה-2 במאי 2018 ברשת 13.

## היסטוריה
התוכנית עלתה ב-1 בנובמבר 2017 ברשת 13, כחלק מלוח השידורים החדש של רשת בעקבות פיצול ערוץ 2. התוכנית הראשונה הניבה נתון של 3% בלבד.

את התוכנית נבחרה להגיש שרון כידון, שהגישה ברשת בערוץ 2 את התוכנית "שי ושרון".

תחילה שובצה התוכנית בשעה 17:00 אך בעקבות הנתונים הנמוכים עברה התוכנית לשעה 15:30.

ב-21 במרץ 2018 פורסם לראשונה בישראל היום שהתוכנית צפויה לרדת מהאוויר בעקבות חוסר הצלחתה.

ב-2 במאי 2018 ירדה התוכנית מהאוויר לאחר עונה אחת בלבד שכללה 122 תוכניות.

## משתתפות התוכנית
### מנחות התוכנית

### חברות הפנאל

## קישורים חיצוניים
* 
* אקטואליות, באתר "אישים"

## הערות שוליים

קטגוריה:תוכניות חדשות ואקטואליה
קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנת 2017
קטגוריה:רשת: תוכניות וסדרות
קטגוריה:תוכניות טלוויזיה ישראליות מבוססות על פורמט אמריקאי
Sex and Love

**Sex and Love** הוא אלבום האולפן העשירי של הזמר-יוצר הספרדי אנריקה איגלסיאס. האלבום יצא לאור ב-14 במרץ 2014, על ידי חברת התקליטים ריפבליק רקורדס.

מתוך האלבום יצאו שמונה סינגלים, ביניהם השירים "Loco", "El Perdedor" ו-"Bailando" שזכו להצלחה והגיעו למקום הראשון במצעד השירים הלטיניים של מגזין בילבורד האמריקאי.

האלבום זכה בפרס Lo Nuestro הספרדי לאלבום הפופ של השנה.

## רשימת השמעה

## מיקומי שיא

## קישורים חיצוניים

## הערות שוליים

קטגוריה:אלבומי אנריקה איגלסיאס
קטגוריה:אלבומים בספרדית
קטגוריה:זוכי פרס המוזיקה של בילבורד: אלבומים
קטגוריה:אלבומי יהלום במקסיקו
ניבן שינני

**ניבן שינני** (שם מדעי: *Enchelycore anatina*) הוא צלופח ממשפחת המורניים שתפוצתו באזורים החמים במזרח האוקיינוס האטלנטי, לרבות הים התיכון, האיים הקנריים, מדיירה ואיים שונים.

לניבן השינני צבע צהוב בהיר ולסתות ארוכות, ובהן שיניים מוארכות רבות שקופות כזכוכית. לסתו העליונה קעורה ואינה נצמדת ללסת התחתונה. אורכו עשוי להגיע עד ל-120 סנטימטרים.

הניבן חי במים רדודים ובעומקים של עד 60 מטרים. נוהג להסתתר בנקיקי הסלעים וניזון מסרטנים ומדגים.

## קישורים חיצוניים

* ניבן שינני - Fangtooth Moray, באתר פוצקר - מדריך החי והצומח בים התיכון

## הערות שוליים

קטגוריה:מורניים
קטגוריה:דגי האוקיינוס האטלנטי
קטגוריה:בעלי חיים שתוארו ב-1838
אוריאל רוזן

**אוריאל רוזן (רוזנברגר)**, (23 באוקטובר 1934 – 12 ביולי 2017) היה קצין צבא מוותיקי חיל השריון בצה"ל.

## ביוגרפיה
ממוזער|אוריאל רוזן בצעירותו כקצין בחיל השריון
רוזן נולד ב-23 באוקטובר 1934 בתל אביב להורים ילידי גרמניה. בצעירותו היה חניך, מדריך וראש גדוד בשבט צופי רמת גן.

### קריירה צבאית
רוזן התגייס לצה"ל בספטמבר 1953, סיים קורס מפקדי טנקים והוצב כמדריך תותחנות שריון בבית הספר לשריון. סיים בשנת 1955 קורס קציני שריון כחניך מצטיין והוצב כמפקד מחלקה בפלוגת טנקים א' בגדוד 82, חטיבה 7. במבצע "קדש" פיקד כסגן מפקד פלוגה (סמ"פ) תחת מפקד הפלוגה סרן משה בר כוכבא (בריל) והשתתף בכיבוש מחנות אבו עגילה וסכר הרואיפה, פעולה שזיכתה את הפלוגה בצל"ש.

בסוף 1956 השתחרר מצה"ל ועבר לעסקים פרטיים, כאשר בשירות המילואים הוא שימש כסגן מפקד פלוגה בחטיבה 27 שהפעילה טנקי שרמן ו־AMX-13, וסיים בסוף שנת 1959 קורס מפקדי פלוגות.

חזר לשרת בצבא הקבע בסוף 1966, הועלה לדרגת רב-סרן ומונה לסגן מפקד גדוד 52 בחטיבה ממוכנת 14. במלחמת ששת הימים השתתף הגדוד תחת פיקודו של ששון יצחקי, ובמסגרת אוגדת האלוף שרון, בהבקעת וכיבוש המערך הדיוויזיוני המצרי באום-כתף ואום-שיחן ובפתיחת ציר ניצנה-אבו עגילה.

בדצמבר 1969 הועלה לדרגת סגן-אלוף ומונה למפקד גדוד 9 בחטיבה 14. הסב את הגדוד מחרמ"ש לטנקי פטון (מגח-3) והשתתף עם הגדוד במלחמת ההתשה בגזרה הצפונית של תעלת סואץ.

בשנת 1971 מונה מדריך בקורס מפקדי פלוגות וקצין ההדרכה של מפקדת גייסות השריון (מפג"ש). ביום הקודם לפרוץ מלחמת יום הכיפורים, ב־5 באוקטובר 1973, מונה לסגן מפקד חטיבה 500 (חטיבת מתקן האימונים החילי). ב־11 באוקטובר מונה לממלא מקום סגן מפקד חטיבה 460 (חטיבת בי"ס לשריון). השתתף בקרבות הבלימה, בצליחת תעלת סואץ ובכיתור הארמייה השלישית.

אחרי המלחמה חזר רוזן לשמש קצין ההדרכה של מפקדת גייסות השריון. בשנת 1975 הועלה לדרגת אלוף-משנה, היה מקימה ומפקדה הראשון של חטיבה 211 (שומרי ירושלים) בפיקוד המרכז. שנה לאחר מכן מונה לראש מטה (רמ"ט) אוגדת מילואים משוריינת 49 בפיקוד הצפון והשתתף במבצע ליטני. בשנת 1978 מונה לראש מטה גיס 446 בפיקוד הצפון. בשנת 1981 התמנה לראש מחלקת אימונים באגף ההדרכה במטכ"ל. רוזן פרש מצה"ל בשנת 1985 לעסקים פרטיים.

### השכלה
רוזן בוגר בית הספר לפיקוד ומטה (1969) והמכללה לביטחון לאומי (1981).

### חייו האישיים
רוזן התגורר בכרמי יוסף, היה נשוי לאילנה ואב לבן ובת.
נפטר ב-12 ביולי 2017 בגיל 82, והובא למנוחות בבית העלמין של כרמי יוסף.

## קישורים חיצוניים
* אברהם אדן, ששון יצחקי, אוריאל רוזן, 7 בספטמבר 2020 (IDT)Card8&Daf=2 מלחמת סיני כיבוש מחנות אבו עגילה וסכר הרואיפה על ידי גדוד טנקים 82 מחטיבה 7, יד לשריון, 2002.
* שלמה ארבלי, צבי אלפר, הפלוגה ששינתה את ההיסטוריה בשריון במלחמת קדש 1956, יד לשריון, 2005.

קטגוריה:בוגרי המכללה לביטחון לאומי
קטגוריה:אלופי-משנה בצה"ל
קטגוריה:בוגרי תנועת הצופים בישראל
קטגוריה:מפקדי חטיבה 211
קטגוריה:חיילי חיל השריון במלחמת סיני
קטגוריה:חיילי חיל השריון במלחמת ששת הימים
קטגוריה:חיילי חיל השריון במלחמת יום הכיפורים
קטגוריה:כרמי יוסף: אישים
קטגוריה:ישראלים שנולדו ב-1934
קטגוריה:ישראלים שנפטרו ב-2017
Title

***Title*** (בעברית: "**כותרת**") הוא אלבומה של הזמרת מייגן טריינור אשר יצא שלא באופן עצמאי ואלבומה הרביעי בכללי אשר יצא ב-9 בינואר 2015 על ידי אפיק רקורדס. האלבום מהווה המשך ל־EP שלה אשר יצא על גביי אותו שם בספטמבר 2014 והכיל 4 שירים מתוך האלבום המלא. רוב השירים באלבום נכתבו והולחנו על ידי טריינור עצמה וקווין קדיש והופקו על ידי קדיש עצמו ובנוסף גם הזמרים כריס גלבודה וג'סי פרייסור שימשו ככותבים באלבום. באלבום התארחו הזמרים ג'ון לג'נד ושיי קרטר. מבחינה מזויקלית האלבום היה מושפע מאהבה של הזמרת לאלבומים אשר היו פופולארים וטרנדים בעבר וממוזיקת שנות ה-50 וה-60. האלבום משלב מספר סגנונות ביניהם מוזיקה קאריבית, דו-וופ, היפ הופ, סוקה ופופ.

עם יציאתו האלבום הגיע למקום הראשון בארצות הברית כאשר מכר באותו שבוע 238 אלף עותקים במכירות משולבות, כאשר 195 אלף מתוכם היו במכירות נקיות. בנוסף הוא גם הגיע למקום הראשון בסקוטלנד, אוסטרליה, קנדה, ניו זילנד ובריטניה. כניסתו אל המקום הראשון באוסטרליה הפכה את טריינור לאמן הראשון מאז מייקל ג'קסון שהיה חתום באפיק רקורדס והצליח להגיע להישג זה. מתוך האלבום יצאו 4 סינגלים: "All About That Bass" אשר יצא כסינגל הראשון מהאלבום ומה-EP בעל אותו השם ב-30 ביוני 2014 וזכה להצלחה אדירה כאשר הגיע לקום הראשון ב-58 מדינות שונות ומכר נכון לאפריל 2015 11 מיליון עותקים מה שהופך אותו לאחד מהשירים הנמכרים ביותר בהיסטוריה. הסינגל השני היה "Lips Are Movin" אשר יצא כסינגל ב-21 באוקטובר של אותה שנה וזכה להצלחה ענקית גם כן כאשר מכר 5.5 מיליון עותקים מה שהפך אותו לאחד מהשירים הנמכרים ביותר באותו עשור. הסינגל השלישי מהאלבום היה השיר "Dear Future Husband" אשר גם זכה להצלחה כאשר הגיע למקום ה-14 בארצות הברית ולעשרים העליונים ב-11 מדינות נוספות ובנוסף הגיע למעמד פלטינה משולשת במדינה ולמעמד פלטינה או יותר ב-3 מדינות נוספות. הסינגל הרביעי והאחרון מהאלבום היה השיר "Like I'm Gonna Lose You" אשר יצא ב-23 ביוני 2015 והגיע למקום ה-8 בארצות הברית ובכך הפך לשיר הרביעי מהאלבום שמגיע לעשרים העליונים בארצות הברית. בנוסף הוא גם הגיע למעמד זה בעוד מספר מדינות נוספות ובנוסף גם למעמד פלטינה מרובעת בארצות הברית ולמעמד פלטינה או יותר בעוד 5 מדינות נוספות.

על מנת לקדם את האלבום הופיעה הזמרת בהופעות ציבוריות ביניהן בפסטיבל ג'ינגל בול. בנוסף גם יצאה הזמרת לשני סיבובי הופעות That Bass Tou ו-MTrain Tour. נכון להיום האלבום מכר 3 מיליון עותקים בארצות הברית מה שמזכה אותו למעמד פלטינה משולשת במדינה ובנוסף הגיע למעמד של פלטינה או יותר בעוד 7 מדינות נוספות. במכירות נקיות מכר האלבום נכון לסוף שנת 2015 1.8 מיליון מה שהפך אותו לאלבום הנמכר ביותר באותה שנה במכירות נקיות.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי בכורה מ-2015
קטגוריה:אלבומי מייגן טריינור
קטגוריה:אלבומים באנגלית
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת אפיק רקורדס
בוב היל

**רוברט "בוב" היל** (באנגלית: **Robert "Bob" Hill**; נולד ב-24 בנובמבר 1948) הוא מאמן כדורסל אמריקאי. אימן בעברו את קבוצות ליגת ה-NBA ניו יורק ניקס (1986–1987), אינדיאנה פייסרס (1990–1993), סן אנטוניו ספרס (1994–1996) וסיאטל סופרסוניקס (2005–2007). מאזנן הכולל של הקבוצות אותן אימן ב-NBA הוא 310 ניצחונות ו-293 הפסדים (51.4%).

## קריירת מכללות
היל נולד בקולומבוס שבאוהיו, וגדל בעיר וורת'ינגטון הסמוכה. בשנת 1967 החל ללמוד באוניברסיטת המדינה של באולינג גרין אשר בצפון אוהיו, ובשלוש עונותיו בקבוצת הכדורסל שלה קלע 2.2 נקודות בממוצע למשחק.

## קריירת אימון
בשנת 1979 החל את קריירת האימון שלו, כעוזר מאמן בקבוצת אוניברסיטת קנזס. לאורך שש עונותיו בתפקיד שירת תחת המאמנים הראשיים טד אוונס ולארי בראון.

לקראת עונת  מונה לעוזר מאמן בניו יורק ניקס, תחת המאמן יובי בראון. במהלך העונה העוקבת החליף את בראון כמאמן הראשי של הניקס, ועד לסיום העונה הדריך אותה למאזן ניצחונות שלילי 20–46. בקיץ 1987 פוטר מהתפקיד, והוחלף על ידי ריק פיטינו.

בקיץ 1988 מונה למאמן הראשי של קבוצת וירטוס בולוניה האיטלקית. בעונתו היחידה בתפקיד זכתה בולוניה בגביע האיטלקי, בהובלתו של הרכז מייקל ריי ריצ'רדסון. בסיום עונת 1988/1989 התפטר היל, ובמקומו מונה עוזרו אטורה מסינה למאמן הקבוצה.

בעונת  הצטרף לצוות האימון של דיק ורסאצ'ה באינדיאנה פייסרס, ולאחר כעונה וחצי, בדצמבר 1990, החליף את ורסאצ'ה כמאמן הקבוצה. בסיום אותה עונה, כמו גם בשתי העונות הבאות, הודחה אינדיאנה מפלייאוף ה-NBA כבר בסיבוב הראשון. לאורך התקופה העמידו הפייסרס מאזן כולל של 113 ניצחונות ו-108 הפסדים.

באוגוסט 1994, לאחר עונה אחת כעוזר מאמן באורלנדו מג'יק, מונה למאמן הראשי של סן אנטוניו ספרס במקומו של ג'ון לוקאס. בעונת  השיגה סן אנטוניו את המאזן הטוב ביותר בליגה (62–20), והעפילה לגמר האזור המערבי בפלייאוף, הודות ליכולת שיא של ה-MVP של העונה דייוויד רובינסון. בעונה העוקבת רשמו הספרס את המאזן השני בטיבו במערב (59–23), והודחו בחצי גמר המערב על ידי יוטה ג'אז. בתחילת עונת  נפצע רובינסון בגבו, ובהיעדרו הפכה הקבוצה לאחת החלשות ביותר בליגה; כאשר עמד מאזן הספרס על 3 ניצחונות ו-15 הפסדים, פיטר הג'נרל מנג'ר גרג פופוביץ' את היל מאימון הקבוצה, ומינה את עצמו למחליפו.

בין השנים 1999–2003 אימן את קבוצת הכדורסל של אוניברסיטת פורדהם, אשר בניו יורק. לאורך התקופה השיגה הקבוצה 36 ניצחונות ו-78 הפסדים (31.6%), ולאחר שרשמה את מאזנה הגרוע אי פעם (2–26) בעונת 2002/2003, פוטר היל מתפקידו. לאורך התקופה אימן בפורדהם את שחקן ה-NBA לעתיד סמוש פארקר, ואת השחקן הישראלי מושון יעקוסי.

בינואר 2006 מונה היל למאמן הראשי של סיאטל סופרסוניקס, במקומו של בוב וייס. עד לסיום עונת  רשמה סיאטל תחת היל מאזן שלילי 22–30, ובעונה העוקבת העמידה יחס ניצחונות דומה; 31–51. בקיץ 2007 פוטר היל מתפקידו, ובמקומו מונה פי. ג'יי. קרליסימו.

בשנת 2011 אימן לתקופה קצרה את קבוצת "טוקיו אפאצ'י" מליגת העל היפנית.

בפברואר 2016 מונה לעוזרו של מאמן פיניקס סאנס הנכנס, ארל ווטסון, אשר החליף את ג'ף הורנסק כמאמן הקבוצה. בסיום עונת  עזב את הסאנס, ומאז לא חזר לאמן.

## קישורים חיצוניים

## הערות שוליים

קטגוריה:אמריקאים ילידי אוהיו
קטגוריה:קולומבוס (אוהיו): אישים
קטגוריה:כדורסלנים אמריקאים
קטגוריה:אוהיו: כדורסלנים
קטגוריה:כדורסלני אוניברסיטת המדינה של באולינג גרין
קטגוריה:מאמני כדורסל אמריקאים
קטגוריה:מאמני ניו יורק ניקס
קטגוריה:מאמני אינדיאנה פייסרס
קטגוריה:מאמני סן אנטוניו ספרס
קטגוריה:מאמני סיאטל סופרסוניקס
קטגוריה:אמריקאים שנולדו ב-1948
אליסה

קטגוריה:שמות פרטיים לנשים
קטגוריה:שמות פרטיים שמקורם בצמחים
האוניברסיטה לאמנויות התיאטרון והקולנוע

**האוניברסיטה לאמנויות התיאטרון והקולנוע** (בהונגרית: **Színház- és Filmművészeti Egyetem**) היא אוניברסיטה לתיאטרון וקולנוע הפועלת בבודפשט, הונגריה. בית הספר נוסד בשנת 1865 ובשנת 2000 קיבל מעמד של אוניברסיטה.

ב-31 באוגוסט 2020 התפטרה הנהלת האוניברסיטה, במחאה על מינוי חבר נאמנים שמונה על ידי ויקטור אורבן, הפוגע, לדעתם, בחופש האקדמי של המוסד. בעקבות כך נערכו בבית הספר מחאות שונות.

## קישורים חיצוניים

* 

## הערות שוליים

קטגוריה:הונגריה: אוניברסיטאות ומכללות
קטגוריה:בתי ספר לאמנות
יחסי איראן–צ'כיה

**יחסי איראן–צ'כיה** הם יחסים דו-צדדיים שהחלו ב־1929 עם כינון קשרים בין איראן הפלהווית לצ'כוסלובקיה. באפריל 2024, לאחר המתקפה האיראנית על ישראל, זומן שגריר איראן בצ'כיה לשיחה ונמסר לו כי איראן "חצתה את הקווים". בתחום הכלכלי, החל מ־2014 מתבצע ייצוא צ'כי של מכונות, מוצרי חשמל ומוצרים נוספים לאיראן, בעוד עיקר הייבוא ממנה כולל פירות וירקות. המדינות משתפות פעולה גם  בטכנולוגיה גרעינית, אנרגיה, כרייה ומסחר. ברמה הדיפלומטית, לאיראן שגרירות בפראג ולצ'כיה שגרירות בטהראן. 

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
כל עוד

"**כל עוד**" הוא שיר שכתב עלי מוהר, הלחין יוני רכטר, וביצעו במקור רכטר, אבנר קנר וקבוצת בנות ממקהלת העפרוני. השיר יצא לאור בשנת 1995.

## רקע
השיר נכלל באלבום "מחשבות ואפשרויות".

השיר עוסק במעגל החיים. בתחילתו תיאור של ילד ההולך אל בית הספר בחודש תשרי. אביו שומר עליו מן הצד. לאחר מכן מתואר שהאב נזכר בימים בהם היה תלמיד בעצמו, והובל על ידי אביו אל בית הספר. הגבר נזכר בימיו בבית הספר בו נלמדו אותם תכנים שלומד בנו.

עלי מוהר סיפר על כתיבת השיר: "יוני סיפר לי שהיה לו חלום שבו ילד הולך ברחוב, אולי מישהו עוקב אחריו, משהו מפחיד. כאן אני התחלתי לעבוד (...) לקחתי ממה שהביא יוני את הילד שהולך ברחוב וגבר הולך אחריו, אבל הגבר נהיה אבא. ופתאום השיר נהיה מאוד אישי".

השיר מזוהה ומנוגן רבות עם פתיחת שנת הלימודים.

## גרסאות כיסוי
שרית חדד ביצעה חידוש לשיר עבור פרויקט של מפעל הפיס. רכטר ביצע לשיר גרסה מחודשת שהוקלטה באלבום הופעה, כשאיתי פרל משתתף בביצוע השיר. בשנת 2020 ביצעו חברי התוכנית "זהו זה" גרסת כיסוי לשיר, ובתוכו שולב קטע מהשיר "חמש שנים על מיכאל". השיר זכה גם לגרסה פארודית בתוכנית "ארץ נהדרת".

## קישורים חיצוניים
* 
* דויד פרץ, כל עוד, באתר תרבות.il
* 

## הערות שוליים

קטגוריה:שירים בעברית
קטגוריה:שירים שנכתבו על ידי עלי מוהר
קטגוריה:שירים שהולחנו על ידי יוני רכטר
קטגוריה:שירים על הסתיו
קטגוריה:שירים על חודשים עבריים
יחסי בוליביה–צרפת

ממוזער|שגרירות צרפת בלה פאס
**יחסי בוליביה–צרפת** הם היחסים הדיפלומטיים בין המדינה הרב-לאומית של בוליביה לבין הרפובליקה הצרפתית. שתי המדינות חברות באו"ם.

## סקירה כללית
שתי המדינות כוננו יחסים דיפלומטיים בשנת 1831. שני נשיאים צרפתים ביקרו בבוליביה: שארל דה גול בשנת 1964 וז'אק שיראק בשנת 1997. מאידך, נשיא בוליביה אוו מוראלס התקבל בצרפת בינואר 2006. הוא חזר לביקורים רשמיים במאי 2006, בפברואר 2009 ובנובמבר 2015 ולביקור עבודה בצרפת ב-12–13 במרץ 2013.

## יחסי סחר
הסחר בין צרפת לבוליביה נותר סמלי אך הוא גדל במהירות. שווי המסחר הכולל נע בין 119 מיליון אירו ל-187 מיליון אירו בחמש השנים האחרונות, כאשר התנודתיות נובעת בעיקר מהמחיר התנודתי של חומרי הגלם. בשנת 2018, הסחר בין המדינות הסתכם ב-178 מיליון אירו בסחורות, לעומת 144 מיליון אירו בשנת 2017. ההשקעה הצרפתית, הנאמדת בלמעלה מ-500 מיליון דולר, עשויה להכפיל את עצמה בשל הפיתוח של שדה הגז של האינקוואסי.

הבידוד הגאוגרפי של שוק קטן זה מסביר גם מכירות ישירות נמוכות, מכיוון שמוצרים צרפתיים רבים שנמצאו בבוליביה מיובאים ומופצים ממדינות שכנות (צ'ילה, פרו וברזיל), ואינם נכללים בסטטיסטיקה דו-צדדית. היצוא הצרפתי הגיע ל-66.8 מיליון אירו בשנת 2018, שינוי סמלי לעומת 2017.

בוליביה היא הלקוחה ה-122 של צרפת בעולם (13 באמריקה הלטינית) והיא מהווה רק קצת יותר מ-0.01% מהיצוא של צרפת. היצוא כולל בעיקר: מוצרי IT, מוצרים אלקטרוניים ואופטיים (33.2% מהיצוא בשנת 2018), כימיקלים, בשמים וקוסמטיקה (17%), מכונות תעשייתיות וחקלאיות (11.1%) ותרופות (9.6%).

בשנת 2017 עלה יבוא צרפת מבוליביה ב-59.3%. בוליביה היא היבואנית ה-122 של צרפת (14 באמריקה הלטינית) והיא מהווה רק קצת יותר מ-0.01% מהיבוא של צרפת. היבוא כולל בעיקר מוצרי כרייה שהסתכמו בשנת 2018 ב-85 מיליון אירו (76% מסך היבוא של צרפת מבוליביה). מוצרים חקלאיים וחקלאות אחראית מהווים 16% מהיבוא של צרפת וכימיקלים אורגניים רק 3.1% (בירידה של מספר שנים).

## נציגויות דיפלומטיות
* בוליביה מחזיקה בצרפת שגרירות בפריז ו-2 קונסוליות בבורדו ומרסיי.
* צרפת מחזיקה בבוליביה שגרירות בלה פאס ו-4 קונסוליות בקוצ'במבה, סנטה קרוס דה לה סיירה, סוקרה וטארייה.

## קישורים חיצוניים

* יחסי בוליביה–צרפת, באתר משרד החוץ הצרפתי

## הערות שוליים

קטגוריה:ערכים ללא קטגוריות פיזיות - יחסי חוץ
רחל אבישר-אבלס

**רחל אבישר-אבלס** (נולדה ב-2 בנובמבר 1969) היא עורכת דין ישראלית, שכיהנה כפרקליטת מחוז מרכז (פלילי) בפרקליטות המדינה בין השנים 2018-2025.

## ביוגרפיה
נולדה לרוזה ובן ציון אבישר. היא בעלת תואר ראשון במשפטים מאוניברסיטת תל אביב ותואר שני במשפטים בהצטיינות מאוניברסיטת בר-אילן.

### פרקליטות המדינה
בשנת 1995 החלה להתמחות בפרקליטות המדינה, והחל מ-1996 החלה לעבוד כפרקליטה במחוז מרכז של הפרקליטות, שימשה מנהלת מחלקה (החל מ-2012), אחראית תחום תיקי ההמתה במרחב שפלה, תחום חומרי חקירה וחסיונות, וראש צוות פרקליטים.

במסגרת תפקידיה ניהלה אבישר-אבלס במהלך השנים תיקים רבים, ביניהם תיקי ארגוני הפשיעה לרבות תיקי רצח, עבירות מין חמורות, ושחיתות שלטונית. דוגמת "חוט השני" במסגרתו נעצר ונכלא העבריין חגי זגורי (אחיו של יניב זגורי), משפחת שורפי ומשפחת ואבו שחאדה (תיק שכלל 25 נאשמים), ותיקים מתוקשרים דוגמת רצח נשותיו של שמעון קופר, ועוד. כן ניהלה תיקי שחיתות שלטונית כתיק מחמוד חדיגה ראש העיר קלנסווה, וסיני גלבוע סגן ראש עיריית פתח תקווה. מטפלת בתיק אפי נוה ואתי כרייף, היא ניהלה, בין השאר, את תיק רצח הילדה רוז פיזם, תיק רצח נשותיו של שמעון קופר (האלמן הכפול), ותיק הרצח בכפר דומא.ועוד.

### פרקליטת מחוז מרכז (פלילי)
בינואר 2018 נבחרה לכהן כפרקליטת מחוז מרכז (פלילי). במסגרת תפקידה ליוותה והובילה אבישר-אבלס לאורך שנים את תיק הפיגוע בדומא מתחילתו, החל מהחקירה הסמויה שנערכה בהיותה פרקליטה במחוז, ועד מתן גזר דינו של עמירם בן אוליאל אשר ניתן בהיותה פרקליטת המחוז. במסגרת תפקידה מובילה את תיק פרשת מינויי שופטים תמורת שוחד.

בדצמבר 2019, במסגרת המאבק בין שר המשפטים אמיר אוחנה והיועץ המשפטי לממשלה אביחי מנדלבליט על מינוי ממלא מקום לתפקיד פרקליט המדינה, ציין השר את קידומה המהיר של אבישר-אבלס בפרקליטות המדינה. יצוין כי המועמדת בה בחר באותה עת השר אוחנה לתפקיד ממלא המקום, אורלי בן-ארי, כפופה בתפקידה לאבישר-אבלס, והאחרונה אף זכתה בהתמודדות בין שתיהן על תפקיד פרקליטת המחוז (פלילי). במאי 2020 הייתה אבישר-אבלס בין בכירי הפרקליטות שתקפו בחריפות את ממלא מקום דן אלדד, בטענה שבדיקה שפתח כנגד היועץ מנדלבליט בפרשת הרפז נעשתה משיקולים שאינם עניינים ופרסומה ברבים היה "מעשה שלא ייעשה".

## חיים אישיים
נשואה לעורך הדין רמי אבלס ואם לשלוש בנות.

## קישורים חיצוניים
* על אודות פרקליטות מחוז מרכז (פלילי), באתר משרד המשפטים
* 
* אסתי פרז, "בית המשפט קבע כי בפרשת דומא התקיימה תשתית טרור מסוכנת" - ראיון עם אבישר-אבלס, באתר כאן, 20 ביוני 2018

## הערות שוליים

קטגוריה:עורכות דין פליליות ישראליות
קטגוריה:עורכי דין פליליים ישראלים
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:פרקליטות מחוזיות
קטגוריה:פרקליטי מחוז מרכז
קטגוריה:ישראליות שנולדו ב-1969
קטגוריה:ישראלים שנולדו ב-1969
רוקטיר (סדרת טלוויזיה)

**רוקטיר** (באנגלית: **The Rocketeer**) היא סדרת הנפשה ממוחשבת אמריקאית לילדים, שהופקה על ידי Wild Canary Animation ו-.ICON Creative Studio, Inc עבור ערוץ דיסני ג'וניור. בהתבסס על גיבור-על בעל אותו שם שנוצר על ידי דייב סטיוונס והסרט "הרפתקאות רוקטיר" משנת 1991, הסדרה עוקבת אחר קתרין "קיט" סיקורד, ילדה בת 7 שמקבלת תרמיל ריחוף משפחתי לכבוד יום הולדתה.

הסדרה שודרה לראשונה בארצות הברית בערוץ דיסני ג'וניור ב-8 בנובמבר 2019, ואילו בישראל באותו ערוץ בדיבוב עברי ב-4 בספטמבר 2020. ב-16 ביוני 2022 הסדרה עלתה כחלק מתכני הבכורה בשירות הסטרימינג דיסני+ כשהגיע לישראל.

## תקציר העלילה
הסדרה עוקבת אחר קיט סיקורד, ילדה בת שבע שגרה בעיריית יוזוויל שלכבוד יום הולדתה קיבלה תרמיל ריחוף משפחתי, דבר שהופך אותה לרוקטיר, גיבורת על שיכולה לטוס עם תרמיל ריחוף, הבאה. את זהותה בתור רוקטיר קיט צריכה לשמור בסתר, בזמן שהיא מגנה על תושבי העירייה מפני סכנה. בהרפתקאות שלה מסייעים לה חברה הטוב טש, הבולדוג בוטש וסבה מכונאי המטוסים אמברוס סיקורד.

## דמויות
* **קתרין "קיט" סיקורד** - ילדה בת שבע שלכבוד יום הולדתה קבילה תרמיל ריחוף משפחתי שהופך אותה לרוקטיר. היא נינתו של קליף סיקורד מהסרט "הרפתקאות רוקטיר". משפט ההיכר שלה בתור רוקטיר הוא "גבוה באוויר אני רוקטיר" (בשפת המקור המשפט שלה הוא "לעולם אל תפחד אני הרוקטיר").
* **אמברוס סיקורד** - סבא של קיט שעובד כמכונאי מטוסים בשדה התעופה של עיריית יוזוויל.
* **מיטש "טש" צ'ינאנה** - חברה הטוב ביותר של קיט. ממציא גאדג'טים ושדרוגים לתרמיל הריחוף שלה.
* **בוטש** - בולדוג המחמד של קיט.
* **דייב סיקרוד** - אביה של קיט שעובד כטייס פעלולים.
* **סרינה סיקורד** - אמה של קיט שעובדת כמנהלת ושפית של בית קפה.
* **לוסיל** - אישה מבוגרת שעובדת בבית הקפה של אמה של קיט. ממוצא לבנוני. 
* **לורה והארלי** - שתי אחיות גנבות. לורה היא בעלת אישיות סתומה, ואילו הארלי היא המוח בצמד. הדמויות משמשות כמחווה ללורל והארדי.

## מדבבים
הדיבוב העברי בוים על ידי ענת ניב, והופק על ידי ענבר שטגר עזרא באולפני דאבי דאב.

## פרקים

## קישורים חיצוניים

* 

## הערות שוליים

קטגוריה:סדרות טלוויזיה המבוססות על סרטים
קטגוריה:סדרות טלוויזיה המבוססות על קומיקס
קטגוריה:סדרות מדע בדיוני אמריקאיות
קטגוריה:סדרות הנפשה ממוחשבת
קטגוריה:סדרות הנפשה אמריקאיות
קטגוריה:סדרות קומדיה אמריקאיות
קטגוריה:דיסני ג'וניור: סדרות
קטגוריה:סדרות טלוויזיה אמריקאיות שעלו לשידור בשנת 2019
מחלף רמת שלמה

**מחלף רמת שלמה** הוא מחלף בירושלים, המחבר בין רחוב הרב דרוק ושכונת רמת שלמה לבין כביש 1. בעתיד יתחבר למחלף כביש 22 (ירושלים) שיוביל אל אזור התעשייה הר חוצבים.

המחלף הוא חלק מסדרת של פרויקטים בתחום התחבורה שנבנים בירושלים החל מהעשור השני של המאה ה-21, שכולל פרויקטים נוספים בהם הקמת חניון תת-קרקעי שיכיל כ־1,300 מקומות חניה ויוקם בסמוך לבנייני האומה, מחלוף צומת גינות סחרוב שלפני כן היה אחד מצווארי הבקבוק האחרונים בכניסה לירושלים, ביצוע הפרדה מפלסית בגבעה הצרפתית והקמת הקו הירוק של הרכבת הקלה בירושלים.

## היסטוריה
עוד באפריל 2015 הוועדה המקומית לתכנון ולבנייה של עיריית ירושלים אישרה את תוכנית מחלף הכניסה לשכונת רמת שלמה, דבר אשר אפשר לאשר את הקמתן של כ־1,000 יחידות דיור חדשות בשכונה.

רק בסביבות ינואר 2019 החלו העבודות בצומת רמת שלמה על מנת להפוך אותו למחלף.

ביוני 2019 אישרה ועדת הכספים הירושלמית תקציב של כ־654 אלף שקלים לטובת קידום הקמת כביש 22 שישמש כעורק תחבורתי מרכזי במחלף רמת שלמה.

בנובמבר 2019 פורסם בתקשורת הירושלמית כי מחלקת התכנון בעיריית ירושלים מתקדם תוכנית לסלילת כביש שיחבר בין שדרות יגאל ידין (קטע מכביש 1) להר חוצבים. הכביש החדש, שצפוי להיקרא כביש 22, מתוכנן לחבר בין מחלף שכונת רמת שלמה בשדרות יגאל ידין לבין צומת הרחובות שדרות גולדה מאיר ורחוב הרטום שגם משמשים את תושבי שכונת סנהדריה המורחבת. עוד פורסם באותה כתבה שעל פי התוכנית, שבכביש 22 יסללו כ־6 נתיבים ושהכביש צפוי להיסלל בגובה של 30 מטרים מעל הוואדי שנמצא באזור והוא צפוי לגרום להקלה בעומסי התנועה בשכונות צפון ירושלים.

על התכנון הנופי הופקד משרד שלמה אהרונסון אדריכלים ועל התכנון ההנדסי שמיר-פוזנר-בראון. 

הקבלן הראשי שביצע את הפרויקט היה י.ד ברזאני והחברות שהקימו את הגשר היו וי גולד בשיתוף פעולה עם לינום בע”מ.

ביוני 2020 אושרה תוכנית כביש 22 על ידי הוועדה המחוזית לתכנון ובניה של מחוז ירושלים ועברה לשלב תכנון מפורט לקראת תחילת ביצוע העבודות.

ב-1 באוקטובר 2020 נחנך המחלף במעמד ראש העיר משה ליאון.

## קישורים חיצוניים
* הקמת מחלף רמת שלמה, באתר חברת וי גולד

## הערות שוליים

רמת שלמה
קטגוריה:רמת שלמה
רמת שלמה
למענך אלהי

**לְמַעַנְךָ אֱלוֹהַי ** הוא פיוט הנאמר בסליחות בנוסח הספרדים בעשרת ימי תשובה וביום הכיפורים. הפיוט חובר על ידי רבי דוד אבן בקודה במאה ה־11. למנהג יהודי מרוקו הפיוט נאמר בכל ארבעים ימי הסליחות, כולל חודש אלול.

## מבנה הפיוט
בפיוט ארבעה בתים היוצרים את האקרוסטיכון "דויד". כל בית פותח במילים "למענך אלהי", וחותם במילים "ה' הַקְשִׁיבָה וַעֲשֵׂה אַל תְּאַחַר", כאשר השורה האחרונה בכל בית שונה מהחרוז הפנימי של הבית, והחרוז הוא "חַר", על מנת להתחרז עם "אַל תְּאַחַר".

תוכן הפיוט הוא בקשה מהקב"ה שיגאל את עם ישראל הנתונים בצרות. הפיוט משמש כפיוט מעבר לפסוק  החותם את פסוקי הרחמים שבסליחות.

## קישורים חיצוניים

* 
* 

## הערות שוליים

קטגוריה:פיוטי יום הכיפורים
קטגוריה:סליחות
קטגוריה:שירת ימי הביניים
בן סטאר (שחקן)

**בן סטאר** (באנגלית: **Ben Starr**) הוא שחקן ומדבב אנגלי. לאחר תפקידים שוליים רבים בסרטים, סדרות ומשחקי וידאו, סטאר פרץ לתודעה ב-2023 כשדיבב את דמותו של קלייב רוזפילד במשחק "Final Fantasy XVI". מאז דיבב את הדמות ורסו במשחק "Clair Obscur: Expedition 33" ואת דמותו של פרומתאוס במשחק "Hades II".

## ביוגרפיה
סטאר נולד בבריסטול. הוא למד בבית הספר QEH . בתקופת לימודיו היה חבר בתיאטרון לנוער Great Western, התיאטרון לנוער של בריסטול אולד ויק ושל סדנת הטלוויזיה HTV. הוא למד היסטוריה באוניברסיטת דרהאם, והיה נשיא של להקת התיאטרון קאסל, וחבר בלהקת התיאטרון של האוניברסיטה DULOG. אחריו סיום התואר בדרהאם למד שנתיים בקורס משחק באקדמיה למוזיקה ולאמנויות הדרמה של לונדון (LAMDA).

ב-2013 שיחק סטאר בתפקידו הראשון בטלוויזיה בסדרה "האב בראון", ואחר כך בפרק בסדרה "רופאים". ב-2015 הופיע בסדרה "המוסקטרים". סטאר גילם את קפטן ג'יימס הודון בסדרה של ה-BBC "עלילות דיקנס". ב-2016 הופיע בתפקיד נייתן מייסון בסדרה הרפואית "חדר מיון", וכיכב בתפקיד דונטלו בסדרה "מדיצ'י: שליטי פירנצה". ב-2017 החל להופיע בתפקיד הרופא ד"ר כריסטופר פריסטלי בסדרת הדרמה "ג'יימסטאון" של ערוץ Sky1.

## פילמוגרפיה
### קולנוע

### טלוויזיה

## תפקידים בתיאטרון

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:בוגרי אוניברסיטת דרהאם
גדעון גריינג'ר

**גדעון גריינג'ר** (באנגלית: **Gideon Granger**; 19 ביולי 1767 – 31 בדצמבר 1822) היה פוליטיקאי ועורך דין אמריקאי, שכיהן כמנהל הכללי של דואר ארצות הברית בממשליהם של הנשיאים תומאס ג'פרסון וג'יימס מדיסון. בתפקיד זה כיהן לימים גם בנו, פרנסיס גריינג'ר, שגם כיהן כחבר בית הנבחרים של ארצות הברית מטעם מדינת ניו יורק.
## ראשית חייו
גדעון גריינג'ר נולד בסאפילד, קונטיקט. הוא היה בנם של גדעון גריינג'ר האב וטריפוסיה (לבית קנט) גריינג'ר. הוא למד משפטים באוניברסיטת ייל והיה לעורך דין.
## קריירה
גריינג'ר נחשב לכותב מאמרים פוליטיים מבריק. בעשותו שימוש בשמות העט אלג'רנון סידני ואפמינונדס, הוא פרסם מאמרים רבים להגנת עקרונותיו של תומאס ג'פרסון.

הוא היה חבר בבית הנבחרים של קונטיקט והתמודד ב־1798 ללא הצלחה על מושב בקונגרס של ארצות הברית. כתומך נלהב של ג'פרסון הוא מונה על ידו לתפקיד המנהל הכללי של דואר ארצות הברית בראשית נשיאותו ב־1801. בתפקיד זה הוא המשיך לכהן עד 1814 תחת יורשו של ג'פרסון, ג'יימס מדיסון. נכון ל-2020 גריינג'ר הוא המנהל הכללי של דואר ארצות הברית שכהונתו הייתה הארוכה ביותר. ב־1802 הוא שכנע את הקונגרס להעביר חוק שקבע שעובדי הדואר יהיו לבנים בלבד. הוא היה מודאג מכך שאפרו-אמריקאים יראו את עצמם כעובדי הממשלה ולפיכך כזכאים לשחרור מעבדותם. מצב זה לא השתנה עד לתום מלחמת האזרחים האמריקנית.

לאחר שעזב את וושינגטון די. סי. התיישב גריינג'ר בקנאינדייגואה שבניו יורק, שם הוא בנה בית מגורים שממנו הוא פיקח על שטחי הקרקעות הרבים שבהמשך הוא רכש במערב. כיום בית זה משמש כמוזיאון. הוא היה חבר בסנאט של ניו יורק והמשיך להשפיע בתחום הפוליטיקה והמשפטים, כולל להיות דמות מפתח במיזם תעלת אירי.
## חיים אישיים
ביוני 1790 נשא גריינג'ר לאישה את מיינדוול פיז, בתו של ג'וזף פיז. לזוג נולדו שלושה בנים, כולל:
* פרנסיס גריינג'ר, שנשא לאישה את קורנליה ואן רנסלר, נכדתו של בריגדיר גנרל רוברט ואן רנסלר, שהיה חבר בקונגרס הפרובינציאלי של מדינת ניו יורק במהלך המהפכה האמריקאית ובהמשך חבר האספה המדינתית של ניו יורק. פרנסיס כיהן גם הוא כמו אביו כמנהל הכללי של דואר ארצות הברית בשנת 1841 וכחבר בית הנבחרים של ארצות הברית בתקופות כהונה שונות לפני כן ואחרי כן.
* ג'ון אלברט גריינג'ר, שנשא לאישה את הארייט ג'קסון, בתם של עמשא ג'קסון, הנשיא הראשון של בנק יוניון של ניו יורק, ושל מרי (לבית פלפס) ג'קסון, בתו היחידה של אוליבר פלפס, חבר בית הנבחרים של ארצות הברית מטעם ניו יורק. סבה מצד אביה היה הגנרל מייקל ג'קסון, שפיקד על רגימנט אנשי מילואים בקרב לקסינגטון.

מצב בריאותו הרופפת אילץ את גריינג'ר לפרוש ב־1821. גדעון גריינג'ר נפטר ב־31 בדצמבר 1822 בקנאינדייגואה. הוא נטמן בבית הקברות וודלאון שבעיר. על שמו נקראה עיירה באוהיו.

## קישורים חיצוניים

* אתר ביתו של גריינג'ר המשמש כיום כמוזיאון 
* 

## הערות שוליים

קטגוריה:אמריקאים ילידי קונטיקט
קטגוריה:המנהלים הכלליים של דואר ארצות הברית
קטגוריה:חברי בית המחוקקים המדינתי של ניו יורק
קטגוריה:חברי האספה הכללית של קונטיקט
קטגוריה:עורכי דין אמריקאים במאה ה-19
קטגוריה:בוגרי בית הספר למשפטים באוניברסיטת ייל
קטגוריה:אמריקאים שנולדו ב-1767
קטגוריה:אמריקאים שנפטרו ב-1822